als_Latn dik_Latn tur_Latn
Kreu i Komisionit Ekonomik në Kuvendin e Kosovës, Muhamet Mustafa, në një intervistë për gazetën “Bota sot”, është ndalur tek funksionimi i koalicionit LDK –PDK, në Qeveri. Sipas të njëjtit është normale që opozita të ketë strategjinë e saj, për të ardhur në pushtet, por pa anashkaluar metodat demokratike. I pyetur për liberalizimin e vizave, Mustafa ka përmendur, njërin prej kushteve të vëna, siç është Demarkacioni.
Sipas tij evitimi i kriteri të kadastrit në demarkim është jashtë bazës ligjore dhe në rastin tonë i pamundshëm, pasi ky kriter ka qenë bazik në delimitimet dhe demarkimin e kufijve midis gjithë entiteve të ish Federatës Jugosllave , si rrjedhojë i Planit të Badinterit e në rastin tonë edhe të planit të Ahtissarit, e rrejdhimisht edhe prej Kushtetutës.
Bota Sot: Z. Mustafa, ju po konsideroheni si zëri më i arsyeshëm kohëve të fundit në LDK. Mendoni se çdo veprim që është duke e ndërmarrë Qeveria është i mirë dhe i duhur?
Muhamet Mustafa: Qeveria e koalicionit LDK – PDK, prej ditëve të para është përballur me një luftë të ashpër dhe herë herë të dhunshme të opozitës kundër saj , luftë me çdo kusht. Duke marrë parasysh këtë mjedis do të vlerësoja pozitivisht reformat ekonomike, duke përfshirë edhe ato fiskale, përmirësimet në mjdisin biznesor, zgjedhjet ligjore lidhur me Investimet Strategjike dhe Ligji për Trepçën. Nxitjet fiskale me pakon 1.0, kanë lënë në disponim të biznesve rreth 50 milion Euro më shumë pëmes favoreve për investitore e prodhues , me pakon Fiskale 2.0, që aprovohet këto ditë kjo do të fuqizohet. Në të njëjten kohë është përmirësuar rritja ekonomike dhe është rritur buxheti dhe ruajtur stabiliteti makroekonomik. Pra, këto janë masa politike në drejtimin e duhur.
(Tekstin e plotë mund ta lexoni të shtunën dhe të dielën në publikimin e shtypur të gazetës kombëtare “Bota sot” në Kosovë dhe diasporë)
als_Latn als_Latn als_Latn als_Latn als_Latn